CELEX: 32017R1329
Language: ro
Date: 2017-07-17 00:00:00
Title: Regulamentul de punere în aplicare (UE) 2017/1329 al Comisiei din 17 iulie 2017 de modificare a anexei I la Regulamentul (CE) nr. 32/2000 al Consiliului în ceea ce privește condițiile de folosire a unui contingent tarifar al Uniunii consolidat în cadrul GATT pentru preparate alimentare nedenumite și necuprinse în altă parte, alocat Statelor Unite ale Americii

18.7.2017   
            
            
               RO
            
            
               Jurnalul Oficial al Uniunii Europene
            
            
               L 185/29
            
         REGULAMENTUL DE PUNERE ÎN APLICARE (UE) 2017/1329 AL COMISIEI
   din 17 iulie 2017
   de modificare a anexei I la Regulamentul (CE) nr. 32/2000 al Consiliului în ceea ce privește condițiile de folosire a unui contingent tarifar al Uniunii consolidat în cadrul GATT pentru preparate alimentare nedenumite și necuprinse în altă parte, alocat Statelor Unite ale Americii
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 32/2000 al Consiliului din 17 decembrie 1999 privind deschiderea și modul de administrare a contingentelor tarifare comunitare consolidate în cadrul GATT și a altor câteva contingente tarifare comunitare, de stabilire a modalităților de modificare sau de adaptare a contingentelor menționate și de abrogare a Regulamentului (CE) nr. 1808/95 al Consiliului (1), în special articolul 9 alineatul (1) litera (b),
   întrucât:
   
               (1)
            
            
               În urma acordului dintre Uniune și Statele Unite ale Americii încheiat în temeiul Deciziei 2013/125/UE a Consiliului (2), Regulamentul de punere în aplicare (UE) nr. 624/2013 al Comisiei (3) a modificat anexa I la Regulamentul (CE) nr. 32/2000 începând cu 1 iulie 2013 în sensul de a deschide un nou contingent tarifar de 1 550 de tone consolidat în cadrul GATT pentru importurile în Uniune de preparate alimentare nedenumite sau necuprinse în altă parte, încadrate la codul NC 2106 90 98 și originare din Statele Unite ale Americii.
            
         
               (2)
            
            
               Deoarece contingentele tarifare specifice unor țări sunt repartizate în funcție de originea mărfurilor, s-a considerat oportun să se introducă în anexa I la Regulamentul (CE) nr. 32/2000 obligația de a prezenta un certificat de origine, în conformitate cu legislația în vigoare a Uniunii privind originea nepreferențială, ori de câte ori se depune o declarație de punere în liberă circulație în ceea privește preparatele alimentare destinate să beneficieze de noul contingent tarifar.
            
         
               (3)
            
            
               Cu toate acestea, prin scrisoarea din 26 aprilie 2016, Statele Unite ale Americii au solicitat ca această obligație să fie eliminată. Scrisoarea explică faptul că produsele care beneficiază de contingentul tarifar sunt exportate de pe întreg teritoriul Statelor Unite și, deși sarcina de eliberare a certificatelor de origine este descentralizată, resursele necesare pentru a se conforma unui astfel de sistem de certificare pe suport de hârtie face această sarcină excesiv de împovărătoare.
            
         
               (4)
            
            
               În ceea ce privește riscul ca produsele care nu sunt originare din Statele Unite să poate fi importate în cadrul contingentului tarifar în cazul în care obligația este eliminată, articolul 61 din Regulamentul (UE) nr. 952/2013 (4) permite deja autorităților vamale să solicite declaranților să facă dovada originii mărfurilor prin alte mijloace decât prezentarea unui certificat de origine în conformitate cu articolele 57, 58 și 59 din Regulamentul de punere în aplicare (UE) 2015/2447 al Comisiei (5). Aplicarea corectă a normelor poate fi astfel asigurată chiar dacă obligația de a furniza un certificat de origine este eliminată pentru a reduce sarcina administrativă impusă exportatorilor.
            
         
               (5)
            
            
               În consecință, având în vedere aceste circumstanțe excepționale, este oportun să se permită importatorilor respectivelor produse să utilizeze contingentul tarifar fără să trebuiască să prezinte un certificat de origine.
            
         
               (6)
            
            
               Prin urmare, Regulamentul (CE) nr. 32/2000 ar trebui modificat în consecință.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   În anexa I la Regulamentul (CE) nr. 32/2000, în rândul referitor la numărul de ordine 09.0096, în coloana „Rata taxei (%)”, nota de subsol cu textul: „Pentru a beneficia de contingentul tarifar este necesară prezentarea unui certificat de origine eliberat de autoritățile competente din Statele Unite ale Americii, în conformitate cu articolele 55-65 din Regulamentul (CEE) nr. 2454/93” se elimină.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 iulie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 5, 8.1.2000, p. 1.
   
      (2)  Decizia 2013/125/UE a Consiliului din 25 februarie 2013 privind încheierea Acordului sub forma unui schimb de scrisori între Uniunea Europeană și Statele Unite ale Americii în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994 referitor la modificarea concesiilor din listele de angajamente ale Republicii Bulgaria și ale României în cadrul procesului lor de aderare la Uniunea Europeană (JO L 69, 13.3.2013, p. 4).
   
      (3)  Regulamentul de punere în aplicare (UE) nr. 624/2013 al Comisiei din 27 iunie 2013 de modificare a anexei I la Regulamentul (CE) nr. 32/2000 al Consiliului în ceea ce privește un nou contingent tarifar al Uniunii consolidat în cadrul GATT, pentru preparate alimentare nedenumite și necuprinse în altă parte, alocat Statelor Unite ale Americii (JO L 177, 28.6.2013, p. 21).
   
      (4)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).
   
      (5)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).